২০০৯ সালের ২৬শে এপ্রিল তারিখে, মাত্র ২১ বছর ৭ মাস ১৬ দিন বয়সে, উভয় পায়ে ফুটবল খেলায় পারদর্শী মামুন কম্বোডিয়ার বিরুদ্ধে ২০১১ এএফসি এশিয়ান কাপের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি বাংলাদেশ ১–০ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে মামুন সর্বমোট ৪ ম্যাচে অংশগ্রহণ করেছেন।